રાંચી : મહેન્દ્રસિંહ ઘોનીનાં રાચીમાં હરમું વિસ્તારમાં કૌટુંબિક મકાનમાં બનેલા સ્વિમિંગ પૂલનાં મુદ્દે વિવાદ ઉભો થયો છે. પાણીની તંગી સામે ઝઝુમી રહેલા લોકોએ ઝારખંડનાં રેવન્યુ મંત્રી અમર કુમાર બાઉરીનાં જનતા દરબારમાં ફરિયાદ કરી હતી. તેમનું કહેવું છે કે ઘોનીનાં પૂલમાં રોજના 15 હજાર લીટર પાણીનો વેડફાટ થાય છે. લેકોનો આક્ષેપ છે કે તેમને જ્યારે પીવાનું પાણી પણ નથી મળી રહ્યું ત્યારે ઘોનીનાં સ્વિમિંગ પુલમાં પાણીને વેડફાટ થાય છે.